open-index/open-wikipedia-markdown huggingface dataset:
புற நரம்பு மண்டலம்

[thumb|[மனிதர்|மனிதனின் நரம்புத் தொகுதி, சிவப்பு நிறம் -  மைய நரம்பு மண்டலம், நீல நிறம் - புற நரம்பு மண்டலம்]]**புற நரம்பு மண்டலம்** அல்லது **புற நரம்புத் தொகுதி** *(Peripheral Nervous System - PNS)* எனப்படுவது, நரம்புத் தொகுதியின் இரு பெரும் பிரிவுகளில் ஒன்றாகவும், அத் தொகுதியின் மைய நரம்பு மண்டலம் தவிர்ந்த ஏனைய உணர் நரம்புக் கலங்களையும், அவற்றை நரம்பு நாண்கள் (nerve cord), முண்ணாண் (spinal cord), மூளை என்பவற்றுடன் இணைக்கும் நரம்புகளையும் கொண்டது. மையநரம்புத் தொகுதியுடன், கண், காது போன்ற உணர் உறுப்புக்களையும், தசைகள், குருதிக் கலன்கள், சுரப்பிகள் போன்ற அனைத்து உடல் உறுப்புக்களையும் இணைக்கும் பகுதியாக புற நரம்பு மண்டலமானது அமைந்திருக்கிறது.

மைய நரம்பு மண்டலம் போலன்றி, புற நரம்பு மண்டலமானது எலும்புகளால் சூழப்பட்டிருப்பதில்லை. இதனால் பாதுகாப்பின்றி நச்சுப்பொருள் மற்றும் பொறிமுறைத்  தாக்கங்களுக்கு உட்படலாம். இந்த நரம்பு மண்டலத்தில் இரு பிரிவுகள் உண்டு. அவையாவன: இச்சைவழி இயக்கப்படும் உடல்சார் நரம்புத் தொகுதி (Somatic nervous system), இச்சையின்றி இயங்கும் தன்னிச்சை நரம்புத் தொகுதி (Autonomic nervous system). இவற்றுடன் உணர்வுத் தொகுதியும் இணைந்து இயங்குகின்றது. 

விழித்திரை நரம்பு மற்றும் மண்டையோட்டு நரம்பு என்பனவும் புற நரம்பு மண்டலத்தையே சாரும். மண்டையோட்டு நரம்புகளின் நரம்புக் கலத்திரள் (ganglia) மூளையினுள் இருந்தாலும், அவற்றின் நரம்பிழைகள் (axons) மூளைக்கு வெளியாக அமைந்திருப்பதனால், இவை புற நரம்பு மண்டலத்தையே சாரும்.

## மேற்கோள்கள்

பகுப்பு:உடற்கூற்றியல்
பகுப்பு:நரம்புத் தொகுதி
திரு. ஒலிம்பியா

**திரு. ஒலிம்பியா** (மிசுடர் ஒலிம்பியா, *Mr. Olympia*)  என்பது உடல் கட்டுதல் துறையில் சிறந்து விளங்கும் ஆணழகர்களுக்கு வழங்கப்படும் உயரிய விருது ஆகும். இதற்கான சர்வதேச உடல் கட்டுதல் போட்டி அல்லது ஆணழகன் போட்டியை  சர்வதேச உடல் கட்டுதல் மற்றும் உடல் கோப்பு சம்மேளனம் (IFBB) வருடந்தோறும் நடத்துகிறது. இப்பட்டத்தை அதிகமுறை (8 முறைகள்) வென்றவர்கள் திரு. லீ கேனி (1984–1991) மற்றும் திரு. ரோனி கோல்மன் (1998–2005) ஆவார்கள். நடப்பு திரு. ஒலிம்பியா திரு. சே கட்லர்  ஆவார். இதன் முதல் போட்டி 1965ஆம் வருடம் செப்டம்பர் 16ஆம் நாள் ஐக்கிய அமெரிக்காவிலுள்ள நியூயார்க் நகரில் நடைபெற்றது, பட்டத்தை அமெரிக்காவின் லேரி ச்காட் தட்டிச் சென்றார். இதில் பெண்களுக்கான உடல் கட்டுதல் போட்டிகளும் நடைபெறும் என்பது குறிப்பிடத்தக்கது.

## திரு. ஒலிம்பியா போட்டியில் கலந்து கொள்ள அடிப்படைத் தகுதிகள்
* முதல் தகுதியே திரு. உலகம் ஆணழகன் போட்டியில் முன்னிலை பெற்றிருப்பது தான்
* கடந்த 5 வருடங்களுக்குள் திரு. ஒலிம்பியா வென்றவராக இருத்தல் வேண்டும்.
* கடந்த திரு. ஒலிம்பியா போட்டியில் முதல் 6 இடங்களுக்குள் வந்தவராக இருத்தல் வேண்டும்.
* கடந்த ஆர்னால்ட் முதல்நிலை போட்டியில் முதல் 6 இடங்களுக்குள் வந்தவராக இருத்தல் வேண்டும்.
* கடந்த நியூயார்க் ஆண்களுக்கான தொழிற்சார் உடல்கட்டுதல் போட்டியில் முதல் 5 இடங்களுக்குள் வந்தவராக இருத்தல் வேண்டும்.
* ஏதேனும் சர்வதேச உடல் கட்டுதல் மற்றும் உடல் கோப்பு சம்மேளனம் அங்கீகாரம் பெற்ற போட்டிகளில் முதல் 3 இடங்களுக்குள் வந்தவராக இருத்தல் வேண்டும்.

## வெற்றிகளின் எண்ணிக்கை வாரியாக பட்டியல்

### மேலும் பார்க்க
*ஆர்னால்ட் முதல்நிலை
*நியூயார்க் ஆண்களுக்கான தொழிற்சார் உடல்கட்டுதல்
*திரு. உலகம்

## மேற்கோள்கள்

பகுப்பு:உடல்கட்டுதல்
மூக்கனூர்

**மூக்கனூர்** தமிழ்நாட்டில் விழுப்புரம் மாவட்டத்தில் சங்கராபுரம் வட்டத்தில் உள்ள ஒரு குக்கிராமம் ஆகும். "முக்கண்ணனூர்" என்பது மருவி காலப்போக்கில் "மூக்கனூர்" என ஆயிற்று. இங்கு திருமணத் தடைகளை நீக்கும் புகழ்பெற்ற சிவன் கோயில் உள்ளது.

பகுப்பு:விழுப்புரம் மாவட்டத்திலுள்ள கிராமங்கள்
சை. பீர் முகம்மது

**சை. பீர் முகம்மது** (11 சனவரி 1942 – 26 செப்டம்பர் 2023) மலேசியாவின் மூத்த தமிழ் எழுத்தாளர்களுள் ஒருவர்; **ஞானாசிரியன்** எனும் புனைப்பெயராலும் அறியப்பட்டவர். திறனாய்வாளர், இலக்கியப் பேச்சாளர், தமிழ் இளைஞர் மணி மன்றம் முதலிய சமுதாய இயக்கங்களில் தீவிரமாகத் தொண்டாற்றியவர் என்ற அடிப்படையிலும் அறியப்பட்டவர்.

## இளமைக் காலம்
இரண்டாம் உலகப் போரின்போது மலேசியாவை ஆக்கிரமித்து யப்பான் ஐந்தாண்டுகள் ஆண்ட காலத்தில் பீர்முகமது பிறந்தார். சிறுவயதில் யப்பானிய வீரர்களின் கூடாரத்தில் கிடைக்கும் உணவை உண்டு வாழ்வைக் கழித்த அனுபவம் இவருக்கு உண்டு. இவரின் தந்தை சயாம் மரண இரயில்பாதை அமைக்க பிடித்துச் செல்லப்பட்டார். அதன் பின்னர் சில ஆண்டுகளில் இவரின் தாயாரும் இறந்தார். ஏழுவயதில் உணவகத்தில் தட்டுக்களை கழுவும் வேலைப் பார்த்தார்.

## எழுத்துத் துறை ஈடுபாடு
இவர்  1959 முதல் சுமார் ஐந்து தசாப்த்தங்களுக்கும் மேலாக எழுத்துத் துறையில் ஈடுபாடு காட்டி வருகிறார். சிறுகதைகள், நாவல்கள், கட்டுரைகள், புதுக் கவிதைகள், திறனாய்வுகள், இலக்கிய ஆய்வுக் கட்டுரைகள் என தமிழ் படைப்பிலக்கியத் துறையிலும் இலக்கிய ஆய்வுத்துறையிலும் தனது பங்களிப்பினைத் தொடர்ச்சியாக வழங்கிவருகிறார். இவரது முதல் சிறுகதை 1961-இல் சிங்கப்பூரின் *மாணவன்* இதழில் வெளிவந்தது. மலேசிய தேசிய பத்திரிகைளிலும் இதழ்களிலும் இவரின் ஆக்கங்கள் பிரசுரமாகியுள்ளன. அத்துடன் தமிழ் நாட்டில் "புதிய பார்வை", "கணையாழி", "கலைமகள்", "ஓம் சக்தி" போன்ற இதழ்களிலும் இவரது கதைகள் பிரசுரமாகியுள்ளன.

## நூல்கள்
இவரால் எழுதப்பட்ட நூல்களில் சில வருமாறு
* வெண்மணல் (சிறுகதைத் தொகுப்பு)
* பயாஸ்கோப்காரனும் வான்கோழிகளும்
* சந்ததிகளும் இரப்பர் உறைகளும்
* அக்கினி வளையங்கள்
* பெண் குதிரை (நாவல் - 1997)
* கைதிகள் கண்ட கண்டம் (பயணக் கட்டுரை - 1997)
* மண்ணும் மனிதர்களும் (பயணக் கட்டுரை - 1998)
* வேரும் வாழ்வும் - பாகம் 1 (1999)
* வேரும் வாழ்வும் - பாகம் 2 (2001)
* வேரும் வாழ்வும் - பாகம் 3 (2001)
* மலேசியத் தமிழர்களின் வாழ்வும் இலக்கியமும் (தொகுப்பாசிரியர், 2001);
* திசைகள் நோக்கிய பயணங்கள் (கட்டுரை, 2006)

### வேரும் வாழ்வும்
வேரும் வாழ்வும் என்பது  மலேசிய எழுத்தாளர்களின் பல்வேறு சிறுகதைகளின் தொகுப்பு நூலாகும். இதன் மூன்று  பாகங்கள் வெளிவந்துள்ளன. இந்த தொகுதிகள் மூலம் மலேசியா சிறுகதை இலக்கியப் பரப்பினை அறிந்து கொள்ளக்கூடியதாக உள்ளது.

## இலக்கியப் பணி
மலேசியத் தமிழ் இலக்கியத்தின் வளர்ச்சிக்கு பல வழிகளிலும் ஆதரவு வழங்கி வரும் இவர்  பல மலேசிய எழுத்தாளர்களின் படைப்புகளை நூலுருவாக்க  உதவியுள்ளார். அத்துடன் மலேசியத் தமிழ் எழுத்தாளர் சங்கத்தின் துணைத் தலைவராகவும் இருந்துள்ளார்.

## இதழாசிரியர்
மலேசியாவிலிருந்து வெளிவந்த "உதய சக்தி" என்னும் இதழின் ஆசிரியராகவும் பணியாற்றியுள்ளார்.

## பரிசுகளும் விருதுகளும்
* "செந்தமிழ் மாமணி" (1998); சென்னை தாய்மண் இலக்கியக் கழகம் வழங்கியது.
* "எழுத்துச் செம்மல்"; பழனி தமிழ் நாட்டுக் கவிஞர் பேரணி வழங்கியது.
* தங்க விருதும் தமிழ்ச் செம்மல் விருதும்  தமிழ் நாட்டுப் பாட்டாளி மக்கள் கட்சி வழங்கியது
* பணமுடிப்பு (1996); பாரதிதாசன் விழாக் குழுவினர் வழங்கியது
* "மணிச்சுடர்"; பினாங்கு மணிமன்றம் வழங்கியது
* கோ. சாரங்கபாணி விருது மலேசியத் தமிழ் எழுத்தாளர் சங்கம் (1984). வழங்கியது
* தான்சிறீ ஆதிநாகப்பன் விருது 2007

## மேற்கோள்கள்

* சை. பீர் முகம்மது 

பகுப்பு:மலேசியத் தமிழ் எழுத்தாளர்கள்
பகுப்பு:1942 பிறப்புகள்
பகுப்பு:2023 இறப்புகள்
மேண்டி மிட்ச்சல்-இன்னெஸ்

**மேண்டி மிட்ச்சல்-இன்னெஸ்** (*Mandy Mitchell-Innes*, பிறப்பு: செப்டம்பர் 7 1914, இறப்பு: திசம்பர் 28 2006), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 132 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1914 பிறப்புகள்
பகுப்பு:2006 இறப்புகள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பிராங்க் மிச்செல்

**பிராங்க் மிச்செல்** (*Frank Mitchell*, பிறப்பு: ஆகத்து 13 1872, இறப்பு: அக்டோபர் 11 1935), இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 199 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1899 - 1912 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1872 பிறப்புகள்
பகுப்பு:1935 இறப்புகள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
தாமஸ் மிட்ச்சல்

**தாமஸ் மிச்சேல்** (*Thomas Mitchell*, பிறப்பு: செப்டம்பர் 4 1902, இறப்பு: சனவரி 27 1996), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 328 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1933 - 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1902 பிறப்புகள்
பகுப்பு:1996 இறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
லிமா

**இலிமாய்** (*Lima*) என்பது தென் அமெரிக்கக் கண்டத்தில் உள்ள பெரு நாட்டின் தலைநகரமும் அந்நாட்டின் மிகப்பெரிய நகரமும் ஆகும். இந்நகரம் நாட்டின் நடுப்பகுதியில் அமைந்துள்ளது. இது இலத்தீன் அமெரிக்காவில் பொருளாதார முக்கியத்துவம் வாய்ந்த நகரமாகும்.

## மேற்கோள்கள்


பகுப்பு:தென் அமெரிக்கத் தலைநகரங்கள்
பகுப்பு:பெரு நாட்டின் நகரங்கள்
லென்னர்ட் மூன்

**லென்னர்ட் மூன்** (*Leonard Moon*, பிறப்பு: பெப்ரவரி 8 1878, இறப்பு: நவம்பர் 23 1916), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 96 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1906 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1878 பிறப்புகள்
பகுப்பு:1916 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பிரெட் மோர்லி

**ஃப்ரெட் மோர்லி** (*Fred Morley*, பிறப்பு: டிசம்பர் 16 1850, இறப்பு: செப்டம்பர் 28 1884) என்பவர் இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 232 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1880 - 1883 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1850 பிறப்புகள்
பகுப்பு:1884 இறப்புகள்
பகுப்பு:நாட்டிங்ஹாம்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஹியூ மோரிஸ்

**ஹியூ மோரிஸ்** (*Hugh Morris*, பிறப்பு: அக்டோபர் 5 1963), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 314 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1991 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1963 பிறப்புகள்
பகுப்பு:வாழும் மக்கள்
பரத நாட்டிய நூல்கள் பட்டியல்

பரதநாட்டிய நூல்கள் மற்றும் அவற்றின் ஆசிரியர்களின் பட்டியல் பின்வருமாறு: (முழுமையானதல்ல)

பகுப்பு:பரதநாட்டிய நூல்கள்
பகுப்பு:ஆடற்கலைத் தமிழ் நூல்கள்
பகுப்பு:தமிழ் நூற்பட்டியல்கள்
ஜோன் மோரிஸ்

**ஜோன் மோரிஸ்** (*John Morris)*, பிறப்பு: ஏப்ரல் 1 1964), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும், 362 முதல்தர துடுப்பாட்டப் போட்டிகளிலும், 350 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 ல் , இங்கிலாந்துத் தேசிய அணி உறுப்பினராக, தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1964 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:டர்ஹாம் துடுப்பாட்டக்காரர்கள்
பகுப்பு:வாழும் மக்கள்
ஜான் மோர்ட்டிமர்

**ஜோன் மோர்ட்டிமர்** (*John Mortimore *, பிறப்பு: மே 14 1933), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 640 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1959 -1964 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1933 பிறப்புகள்
பகுப்பு:2014 இறப்புகள்
பகுப்பு:கிலெளசெஸ்டர்சையர் துடுப்பாட்டக்காரர்கள்
ஆலன் மோஸ்

**ஆலன் மோஸ்** (*Alan Moss*, 14 நவம்பர் 1930 – 12 மார்ச் 2019) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒன்பது தேர்வுத் துடுப்பாட்டப் போட்டிகளிலும், 382 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1954 -1960 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1930 பிறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:2019 இறப்புகள்
பகுப்பு:பிளேயர்ஸ் துடுப்பாட்டக்காரர்கள்
மார்டின் மொக்சன்

**மார்டின் மொக்சன்** (*Martyn Moxon*, பிறப்பு: மே 4 1960), இங்கிலாந்து அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டியிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் 317 முதல்தர துடுப்பாட்டப் போட்டிகளிலும், 256 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1986 -1989 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1960 பிறப்புகள்
பகுப்பு:யார்க்சையர் துடுப்பாட்ட அணித் தலைவர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:டர்ஹாம் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
நின்றொளிர் காளான்

**நின்றொளிர் காளான்** (ஆங்கிலம்: Eternal light mushroom ; இலத்தின்: *Mycena luxaeterna*) பிரேசில், சாஓ போலோவுக்கு அண்மையில் உள்ள அட்லாண்டிக் வனப்பகுதியில்  2009இல்  கண்டுபிடிக்கப்பட்ட உயிரொளிரி வகையைச் சேர்ந்த காளான்கள் ஆகும். இவற்றின் கூழ்மம் படர்ந்த தண்டில் இருந்து பிரகாசமான பச்சை-மஞ்சள் நிறம் 24 மணி நேரமும் ஒளிர்ந்து கொண்டிருக்கும்; இதனாலேயே நின்று நிலையாக ஒளிரும் காளான் (நின்றொளிர் காளான்) எனப் பெயரிடப்பட்டுள்ளது. யமைக்கா, யப்பான், மலேசியா போன்ற நாடுகளிலும் இவை காணப்படுவது அறியப்பட்டுள்ளது.

சுமார் 1.5  மில்லியன்கள் அறியப்பட்ட காளான் இனவகைகளில் 71 இனங்களே உயிரொளிரிகள் ஆகும், இவற்றுள் நின்றொளிர் காளான் நோக்குதற்குச் சிறப்பாக அமைந்துள்ளதாலும் அதன் நித்தியமான ஒளிர்வாலும் 2011ம் ஆண்டிற்கான பத்துப் புதிய சிறப்பு உயிரினங்களின் பட்டியலில் சேர்க்கப்பட்டுள்ளது.

மங்கிய பகல் பொழுதில் அல்லது இரவு வேளைகளில் இவற்றின் ஒளிர்வைக் கண்ணுறலாம். இவை சிறிய காளான்கள், இவற்றின் தண்டின் விட்டம் எட்டு மில்லிமீட்டர், தண்டின் மேற்பரப்பு களி அல்லது கூழ்மம் போன்ற பாயத்தைக் கொண்டுள்ளது.

## மேற்கோள்கள்


பகுப்பு:காளான்கள்
பகுப்பு:2011க்கான சிறப்பு உயிரினங்கள்
அருணோதயம்

* அருணோதயம் (இதழ்).
* அருணோதயம் (திரைப்படம்).
மேரி செல்லி

right|thumb|260px
**மேரி செல்லி** (மேரி ஷெல்லி, *Mary Shelley*, ஆகஸ்ட் 30, 1797 – பெப்ரவரி 1, 1851) ஒரு பிரித்தானிய பெண் எழுத்தாளர். புதினங்கள், சிறுகதைகள், கட்டுரைகள், பயண இலக்கியம், வாழ்க்கை வரலாறு, நாடகங்கள் என பல இலக்கிய பாணிகள் எழுதியவர். பிராங்கென்ஸ்டைன் என்ற காத்திக் திகில் புதினத்துக்காக பரவலாக அறியப்படுகிறார். திகில் புனைவின் முன்னோடிகளில் ஒருவராகவும் கருதப்படுகிறார். தனது கணவரும் புகழ்பெற்ற ஆங்கிலக் கவிஞருமான ஷெல்லியின் படைப்புகளை தொகுத்து வெளியிட்டு அவை புகழடைய முக்கிய காரணமாகவும் விளங்கினார்.

அரசியல் மெய்யியலாளர் வில்லியம் காட்வின்னுக்கும், பெண்ணியவாதி மேரி வால்ஸ்டன்கிராஃப்டுக்கும் பிறந்தவர் மேரி ஷெல்லி. இவருடைய தந்தை இவருக்கு சிறு வயதில் பன்முக தாராண்மியக் கல்வியினை வழங்கினார். வில்லியம் காட்வினின் அரசியல் கொள்கைகளைப் பின்பற்றுபவர்களுள் ஒருவரான கவிஞர் ஷெல்லியைக் காதலித்து மணம் புரிந்தார். கணவருடன் சேர்ந்து ஐரோப்பாவில் பல இடங்களில் வாழ்ந்தார். 1818ம் ஆண்டு பெயரிலி எழுத்தாளராக தனது முதல் புதினமான பிராங்கென்ஸ்டைன் ஐ வெளியிட்டார். இப்புதினம் அறிபுனை மற்றும் திகில் புனைவு பாணிகளில் ஒரு முன்னோடியாகத் திகழுகிறது. இப்பாணிகளில் இன்றுவரை பல படைப்புகளுக்குத் தூண்டுகோலாகவும் முன்மாதிரியாகவும் அமைந்துள்ளது. 1822ல் கணவர் இறந்த பின்னர் இங்கிலாந்து தி்ரும்பினார். மேலும் பல புதினங்கள், வாழ்க்கை வரலாறுகள், கட்டுரைகள் ஆகியவற்றை எழுதினார். தனது 53வது வயதில் தற்கொலை செய்து கொண்டார். 1970கள் வரை பிராங்கென்ஸ்டைன் புதினத்துக்காகவும், ஷெல்லியின் கவிதைகளை பிரபலப்படுத்தியதற்காகவும் மட்டுமே மேரி இலக்கிய உலகில் அறியப்பட்டார். ஆனால் அண்மையக் காலங்களில் அவருடைய பிற இலக்கியப் படைப்புகளின் மீது இலக்கியத் திறனாய்வாளர்களின் கவனம் திரும்பியுள்ளது.

## வெளி இணைப்புகள்
* குட்டன்பர்க் திட்டத்தில் மேரி ஷெல்லியின் படைப்புகள்

பகுப்பு:பிரித்தானிய எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:1797 பிறப்புகள்
பகுப்பு:1851 இறப்புகள்
திரு. உலகம் (ஆணழகன் பட்டம்)

*திரு. உலகம்* (**IFBB Mr. Universe**) என்பது சர்வதேச அளவில் ஆண்களுக்கான உடல் கட்டுதல் போட்டியில் வென்றவருக்கு அளிக்கும் உலகளாவிய ஆணழகன் பட்டம் ஆகும். இப்போட்டி சர்வதேச உடல் கட்டுதல் மற்றும் உடல் கோப்பு சம்மேளனம் (IFBB, International Federation of BodyBuilding & Fitness) அமைப்பின் மூலம் வருடந்தோறும் நடத்தப்படுகிறது. இதன் முதல் போட்டி 1959ஆம் வருடம் நடைபெற்றது.
## எடைப் பிரிவுகள்
இப்போட்டி கீழ்கண்ட உடல் எடைப் பிரிவு வாரியாக நடத்தப்படுகிறது.
* 65 கிலோ (143 பவுண்டு)
* 70 கிலோ (154 பவுண்டு)
* 75 கிலோ (165 பவுண்டு)
* 80 கிலோ (176 பவுண்டு)
* 85 கிலோ (187 பவுண்டு)
* 90 கிலோ (198 பவுண்டு)
* 100 கிலோ (220 பவுண்டு)
* 100 கிலோவுக்கு மேல் (220 பவுண்டு)

### மேலும் பார்க்க
*திரு. ஒலிம்பியா
*ஆர்னால்ட் முதல்நிலை
*நியூயார்க் ஆண்களுக்கான தொழிற்சார் உடல்கட்டுதல்

### வெளி இணைப்புகள்
* முழு முடிவுகள், 1959-1999 
* முழு முடிவுகள், 1959-1977
* முழு முடிவுகள், 1978 முதல் நடப்பு ஆண்டு வரை

பகுப்பு:உடல்கட்டுதல்
தத்துவபோதினி

**தத்துவபோதினி** தமிழில் 1864 ம் ஆண்டு முதலில் வெளியிடப்பட்ட தமிழ் இதழ் ஆகும்.  தமிழில் முதலில் வெளிவந்த இதழ்களில் இதுவும் ஒன்றாகும்.  சைதை காசி விஸ்வநாதன் பிள்ளை தலைமையில் தமிழ்நாட்டிலும் ரவீந்திரநாத் தாகூர் அவர்களின் தந்தை தேவேந்திரநாத் தலைமையில் வங்கத்திலும் நடைபெற்றது. இதில் இந்து சமயம் தொடர்பாக படைப்புக்கள் பல வெளியிடப்பட்டன.

## மேற்கோள்கள்
 

பகுப்பு:இந்து சமயத் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1860 களில் வெளிவந்த தமிழ் இதழ்கள்
19 ஆம் நூற்றாண்டுத் தமிழ் இதழ்கள்

19 ம் நூற்றாண்டு அல்லது 1800 களின் நடுப்பகுதியில் இருந்து தமிழ் மொழியில் முதன்முதலாக இதழ்கள் அச்சில் வெளிவரலாயின.  இவ்வாறு தமிழில் முதலில் வெளிவந்த இதழ்களில் பெரும்பாலானவை கிறித்தவ மற்றும் இந்து சமயக் கருத்துக்களை வெளியிட்டன.

## பட்டியல்
* 1802 - அரசாங்க வர்த்தமானி (இலங்கை அரசிதழில் தமிழ்ப் பதிப்பு)
* 1812 - மாசத் தினச் சரிதை
* 1815 - யாழ்ப்பாணத் திருச்சபை காலாண்டு இதழ்
* 1823 - நிர்வாகச் சிற்றிதழ் (பாண்டிச்சேரி அரசிதழ்)
* 1829 - சுஜநரஞ்சனி (பெங்களூரில் இருந்து வெளியான இதழ்)
* 1931 - தமிழ் இதழ்  (தமிழ் மேகசின்)
* 1835 - வித்த்யார்ப்பணம்
* 1841 - உதயதாரகை 
* 1844 - உதயாதித்தன்
* 1845 - நற்போதகம்
* 18?? - உடைகல் (19 நூற் தமிழ்ப் பத்திரிகை)
* 1863 - இலங்காபிமானி
* 1864 - இலங்கைக்காவலன்
* 1864 - தத்துவபோதினி
* 1867 - நட்புப் போதகன்
* 1869 - ஜநவிநோதிநி
* 1871 - ஞானபாநூ
* 1872 - அமிர்தவசனி
* 1873 - புதினாலங்காரி
* 1877 - இலங்கை நேசன்
* 1877 - சித்தாந்த சங்கிரகம்
* 1877 - சுதேசாபிமானி http://www.srmuniv.ac.in/tamilperayam/tamil_courses/Lessons/MA_Tamil/I_Year/matt04/html/mat04002vvp5.htm
* 1879 - சிந்தாந்த ரத்நாகரம்
* 1880 - சிவபக்தி சந்திரிகா
* 1880 - உதயபானு
* 1880 - இடைநிலைப் பள்ளி உயர்நிலைப் பள்ளி நண்பன்
* 1881 - இடைநிலைப் பள்ளி உயர்நிலைப் பள்ளி துணைவன்
* 1883 - இந்து மதப் பிரகாசிகை
* 1884 - சதிய வேதானுசாரம்
* 1886 - தத்துவவிவேசினி
* 1886 - பிரம்ப வித்யா பத்திரிகை
* 1887 - கிராமப் பள்ளி உபாத்தியாயர்
* 1887 - தரங்கப்பாடி மிசன் பத்திரிகை
* 1887 - மாதர் மித்திரி
* 1887 - மகாராணி
* 1888 - மாதர் மித்திரி
* 1889 - விவிலிய நூல் விளக்கம்
* 1889 - வைதீக சிந்தாந்த தீபிகை
* 1891 - விவேகச் சிந்தாமணி (இதழ்)
* 1897 - ஞான போதினி
* 1897 - தமிழ்க் கல்வி பத்திரிகை
* 1898 - அருணோதயம்
* 1898 - உபநிடதார்த்த தீபிகை
* 1898 - உபநிடத்துவித்தியா
* 1898 - சித்தாந்த தீபிகை
* 1899 - மாதர் மனோரஞ்சனி
* 1900 - கிவார்சனா தீபிகை

## காலப்பகுதி அறியப்படாதவை
* கத்தோலிக்க பாதுகாவலன்
* சென்னைப்பட்டினம் - வேதாந்த நிர்ணயப்பத்திரிகை
* தத்துவ விசாரிணி
* சைவாபிமானி

## மேற்கோள்கள்

## உசாத்துணைகள்
* அ. மா. சாமி. (1992). *19 - ஆம் நூற்றாண்டுத் தமிழ் இதழ்கள்*. சென்னை: நவமணி பதிப்பகம்.

பகுப்பு:கால வரிசைப்படி தமிழ் இதழ்கள்
இதழ்
ஆர்னால்ட் முதல்நிலை

**ஆர்னால்ட் முதல்நிலை** என்பது சர்வதேச அளவில் நடைபெறும் உடல் கட்டுதல் போட்டி அல்லது ஆணழகன் போட்டி ஆகும். இது ஆங்கில திரைப்பட நடிகர் மற்றும் முன்னால் திரு. ஒலிம்பியா (தொடர்ந்து 7 முறை) ஆர்னோல்ட் ச்வார்செனேகர் நினைவாக ஐக்கிய அமெரிக்காவில் வருடந்தோறும் நடைபெறுகிறது. இப்போட்டியில் பெண்களும் உடல் கட்டு (Ms. International), உடல் கோப்பு (Fitness International) மற்றும் உடல் வடிவு (Figure International) ஆகிய மூன்று பிரிவுகளில் கலந்து கொள்ளலாம். 
## பரிசுகள்
இப்போட்டியில் பட்டம் வெல்லும் வீரர்களுக்கு 130,000 அமெரிக்க டாலர்கள் பரிசுத் தொகை, கம்மர் நிறுவன வாகனம் மற்றும் ஒரு கைக்கடிகாரம் வழங்கப்படுகிறது. ஆர்னால்ட் முதல்நிலை பட்டம் வெல்வது உடல் கட்டும் வீரர்கள் மத்தியில் கவுரவம் சார்ந்த ஒன்றாகும்.
### மேலும் பார்க்க
*திரு. ஒலிம்பியா
*நியூயார்க் ஆண்களுக்கான தொழிற்சார் உடல்கட்டுதல்
*திரு. உலகம்

பகுப்பு:உடல்கட்டுதல்
அ. கந்தன்

**அ. கந்தன்** (31 ஆகத்து 1937 - 14 சனவரி 2026) மலேசியாவின் மூத்த தமிழ் எழுத்தாளரும், சமூகப் பணியாளரும் ஆவார். இவர் ஓய்வுபெற்ற தமிழ் ஆசிரியரும் ஆவார்.

## இலக்கியத்துறை
1960ஆம் ஆண்டு முதல் சிறுகதைகள், நாடகங்கள், குறுநாவல் போன்ற தமிழ்ப் படைப்பிலக்கியங்களையும், கட்டுரைகளையும்  படைத்துவரும் இவரின் ஆக்கங்கள் மலேசிய தேசிய தினசரிகளிலும், வார இதழ்களிலும் மற்றும் மலேசியா சிற்றிதழ்களிலும் பிரசுரமாகியுள்ளன.

## பொதுப் பணி
அ. கந்தன் மலேசியாவில் தமிழாசிரியர்களின் பிரச்சினைகளை ஆய்வுகளுக்கும், இளைஞர்களைத் தமிழில் ஈடுபடுத்தும் நிகழ்வுகளுக்கும் குரல் கொடுத்து வந்தார். தமிழாசிரியர்களை நிரந்தரப் பணியில் அமர்த்தக் கோரி 1964 இல் உண்ணாநோன்பிருந்தார்.

## புனைப்பெயர்கள்
இவர் 'தமிழ் மகன்', 'வள்ளுவதாசன்' ஆகிய புனைப்பெயர்களால் தமிழ் இலக்கியம் படைத்து வந்தவர்.

## எழுதியுள்ள நூல்கள்
* அன்புள்ள தம்பி தமிழரசுக்கு
* மலேசியாவில் தமிழ்ப் பள்ளியும் தமிழ்க் கல்வியும்
* ஒரு தொண்டனின் பயணம் தொடர்கிறது
* அன்புக்கு நான் அடிமை
* குறளமுதம்
* ஒரு சிறந்த தலைவர்
* முத்தமிழும் முக்கனியும்
* உன்னால் முடியும் தம்பி
* இளந்தமிழா விழித்திடு
* மாணவன் மணிவண்ணன்
* உரிமைப் போராட்டம் (சிறுகதைத் தொகுப்பு, 2017)

## விருதுகளும், பரிசுகளும்
* தமிழ்த் தொண்டன் (1974)
* மக்கள் எழுத்தாளர் (1997)
* மலேசிய அரசாங்கத்தின் பிபிஎன் விருது (1980)
மேலும், பல மலேசியா நிறுவனங்களினால் விருதுகளும், பரிசில்களும் வழங்கி கௌரவிக்கப்பட்டுள்ளார்.

## இறப்பு
தமிழ்த் தொண்டர் அ. கந்தன் 2026 சனவரி 14 அன்று சிலாங்கூர், ரவாங் நகரில் சாலை விபத்து ஒன்றில் சிக்கி தனது 88-ஆவது அகவையில் இறந்தார்.

## மேற்கோள்களும் உசாத்துணையும்

* மலேசியத் தமிழ் எழுத்துலகம் தளத்தில் அ. கந்தன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1937 பிறப்புகள்
பகுப்பு:2026 இறப்புகள்
பகுப்பு:விபத்து இறப்புகள்
கண்மணி கிருஷ்ணன்

**கண்மணி கிருஷ்ணன்** (பி 1948) மலேசியாவில் ஒரு எழுத்தாளரும், வானொலிக் கலைஞருமாவார். ஆரம்பகாலங்களில் கட்டுரை,  சிறுகதை, தொடர்கதை, குறுநாவல் என பல்துறைகளிலும் ஆர்வம் காட்டிவந்த இவர், வானொலிக் கலைஞராக மாறிய பின்பு வானொலி நாடகங்கள், மொழிபெயர்ப்பு நாடகங்கள், புராதன இதிகாச நாடகங்களில் கூடிய ஆர்வத்தைக் காட்டிவந்தார். இவரது எழுத்து பணி தற்போதும் தொடர்ந்த வண்ணம் உள்ளது.
## இலக்கிய ஈடுபாடு
கற்கும் காலத்திலிருந்தே வாசிப்புத்துறையில் ஆர்வம் காட்டிவந்த இவரின் கன்னியாக்கம் ஒரு குறுங் கட்டுரையாக 1966 இல் வானொலியில் ஒலிபரப்பானது. அதைத் தொடர்ந்து பல நூற்றுக்கணக்கான சுய ஆக்கங்களை இவர் எழுதியுள்ளார்.
## தொழில்
மலேசியா வானொலியில 1972ம் ஆண்டில் இணைந்த இவர், மலேசியா வானொலி தமிழ்ப் பிரிவில் பல நிகழ்ச்சிகளில் தனது பங்களிப்பினை வழங்கியுள்ளார். தற்போது  சேவையிலிருந்து ஓய்வு பெற்று மலேசிய இந்து சங்கத்தில் சேவையாற்றி வருகிறார்.
## மொழியாற்றல்
மலேசிய வானொலியில் கடமையாற்றிய காலகட்டங்களில் செய்திகளைத் தமிழாக்கம் செய்ய வேண்டிய சூழ்நிலை ஏற்பட்டமையினால் இவரது மொழிப்புலமை வளரலாயிற்று. தொடர்ந்து பல நாடகங்களையும் இவர் தமிழுக்கு மொழிபெயர்த்துள்ளார்.
## மேடை நாடகம்
இவரால் எழுதிய மூன்று மணிநேர மேடை நாடகம் 'இதய நாதம்' ஆகும். மறைந்த கலைஞர் மனு. இராமலிங்கம் தயாரிப்பில் இந்நாடகம் அரங்கேறியது. மலேசியாவில் மூன்று மணிநேர மேடை நாடகத்தை எழுதிய முதல் பெண்மணியாக இவர் விளங்குகின்றார்.
## விருதுகளும், பரிசுகளும்
* 'சி.வி.குப்புசாமி விருது' - மலேசித் தமிழ் எழுத்தாளர் சங்கம்
* 'சிறந்த தொண்டுக்கான விருது' - சைவ சித்தாந்த மன்றம்
* 'சிறந்த பெண்' (தொக்கோ வானித்தா) - சிலாங்கூர் மாநில சுல்தானின் விருது
* 'சிறந்த பணியாளர்' விருது - மலேசியா வானொலி-தொலைக்காட்சி நிலையம்
* தேசிய நில நிதி கூட்டுறவு சங்கம் வழங்கிய பரிசு
* பாரதிதாசன் நூற்றாண்டு விழா இலக்கிய போட்டி பரிசு
## உசாத்துணை
* மலேசியத் தமிழ் எழுத்துலகம் தளத்தில் கண்மணி கிருஷ்ணன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1948 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
தாடையெலும்பு

**தாடை எலும்பு** அல்லது **கீழ்த்தாடை** (Mandible) என்பது முதுகெலும்பிகளில் மண்டையோட்டுடனும் (Cranium), ஏனைய முகவெலும்புகளுடனும் சேர்ந்து, தலையோட்டை (Skull) உருவாக்கும், தலையோட்டின் கீழ்ப் புறமாக உள்ள எலும்பாகும். மனித தாடை எலும்பானது கீழ்வரிசைப் பற்களைத் தாங்கி நிற்கும். 
க
## இவற்றையும் பார்க்கவும்
* மனித எலும்புகள் பட்டியல்

## மேற்கோள்கள்

பகுப்பு:எலும்புகள்
இஸ்டாக்ஹோம் பல்கலைக்கழகம்

**இஸ்டாக்ஹோம் பல்கலைக்கழகம்** (Stockholm University), சுவீடன் நாட்டின் தலைநகரான ஸ்டாக்ஹோமில் உள்ளது. 1960-ஆம் ஆண்டு பல்கலைக்கழகமாக அங்கிகாரம் பெற்றது. இப்பல்கலைக்கழகம் சுவீடன் நாட்டின் நான்காவது பழமையான பல்கலைக்கழகமாகும்.

இஸ்டாக்ஹோம் பல்கலைக்கழகம் பின்வரும் நான்கு (புலங்கள்) உயர்கல்விப் பிரிவுகளைக் கொண்டுள்ளது.

*மானுடவியல்
*சட்டம்
*அறிவியல்
*சமுதாய அறிவியல்

## இணையதளங்கள்

இஸ்டாக்ஹோம் பல்கலைக்கழகம்

## மேற்கோள்கள்

பகுப்பு:சுவீடிய பல்கலைக்கழகங்கள்
அலன் முளாலி

**அலன் முளாலி** (*Alan Mullally*, பிறப்பு: சூலை 12 1969) என்பவர் இங்கிலாந்து அணியின் துடுப்பாட்டக்காரர் ஆவார். இவர் 19 தேர்வுத் துடுப்பாட்டப் போட்டியிலும், 50 ஒருநாள் பன்னாட்டுத் துடுப்பாட்டப் போட்டிகளிலும் 230 முதல்தர துடுப்பாட்டப் போட்டிகளிலும், 307 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1996 -2001 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1969 பிறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:வாழும் மக்கள்
டிம் முண்டன்

**டிம் முண்டன்** (*Tim Munton*, பிறப்பு: சூலை 30 1965), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும் 252 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1965 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
மெட்ரோ நியூஸ்

**மெட்ரோ நியூஸ்** இலங்கையின் தலைநகர் கொழும்பிலிருந்து 2005ம் ஆண்டிலிருந்து வெளிவரும் ஒரு நாளிதழாகும்.

## வெளியீடு
எக்ஸ்பிரஸ் நிவுஸ் பேப்பர் சிலோன் லிமிட்டட், த.பெ.எண். 160, கொழும்பு (இது வீரகேசரி வெளியீடுகளில் ஒன்றாகும்)

## உள்ளடக்கம்
இதுவொரு நாளிதழ் என்றடிப்படையில் இலங்கை அரசியல், பொருளாதாரம், கலாசாரம், சமூக விடயங்களுக்கும், அரசியல் விடயங்களுக்கும், தமிழர் அரசியல் விடயங்களுக்கும் முக்கியத்துவம் கொடுத்து வந்துள்ளது. அத்துடன், இணையத்தளங்களில் வெளிவரக்கூடிய முக்கிய செய்திகளை டைஜட்ஸ் முறையில் தொகுத்து வழங்கி வருகின்றது. விளையாட்டு, சினிமா, தொழில் வாய்ப்புகள், இந்தியா அரசியல், உலக அரசியல் போன்ற பல்வேறு விடயங்களையும் இது தன்னகத்தே கொண்டுள்ளது. 'வரலாற்றில் இன்று' எனும் 'இன்றைய தின நிகழ்ச்சிகளின் தொகுப்பு'ம் உலக வளம் எனும் உலகச் செய்திகளின் தொகுப்பும் ஜனரஞ்சகமானதே.

பகுப்பு:ஈழத்துப் பத்திரிகைகள்
பகுப்பு:இலங்கைத் தமிழ் நாளிதழ்கள்
புதிய தலைமுறை கல்வி

**புதிய தலைமுறைக் கல்வி** இந்தியாவில், தமிழ்நாடு,  சென்னையிலிருந்து, கல்வி மற்றும் வேலைவாய்ப்பிற்காக வெளிவந்து கொண்டிருந்த வாரப் பத்திரிகையாகும். 2020 ஜூன் 31 தேதியோடு இப்பத்திரிகை நிறுத்தப்பட்டுவிட்டது.

#### வரலாறு

புதிய தலைமுறை இதழோடு இணைப்பிதழாக வந்து கொண்டிருந்த புதிய தலைமுறைக் கல்வி, 2010 ஆகஸ்டில் தனி வார இதழாக வெளிவர ஆரம்பித்தது. அப்போது அதன் ஆசிரியராக மாலனும், இணையாசிரியராக பொன்.தனசேகரனும் பொறுப்பேற்றுக்கொண்டு வார இதழை நடத்தினர். ஒவ்வொரு வாரமும் திங்கள் கிழமை அன்று கடைகளில் கிடைக்கும்படி இந்த இதழ் வெளிவந்து கொண்டிருந்தது.

சிறப்பாக வெளிவந்து கொண்டிருந்த புதிய தலைமுறைகல்வி இதழின் நிறுவனமானது, கொரோனாவினைக் காரணம் காட்டி 2020, மார்ச் மாத இறுதியில் அச்சிதழை நிறுத்திக்கொண்டது. ஏப்ரல், மே, ஜூன் வரை மின்னிதழ்களாக வெளிவந்த புதிய தலைமுறைக் கல்வி இதழ், 2020 ஜூன் 31 தேதியோடு, தனது இதழை முற்றிலுமாக நிறுத்திவிட்டது. இனி அச்சிதழும், மின்னிதழும் வராது என்று புதிய தலைமுறை குழுமம் அறிவித்ததோடு, ஆசிரியர் குழுவினரில் பலரையும் வீட்டுக்கு அனுப்பிவிட்டது. இதன் ஆசிரியராக இருந்த பெ.கருணாகரன் ‘கல்கோனா’ என்ற மின்னிதழைத் தொடங்கி நடத்தி வருகிறார். இதன் தலைமை உதவி ஆசிரியராக இருந்த மோ.கணேசன் வாலு டிவி என்ற யூடியூப் தொலைக்காட்சியைத் தொடங்கி நடத்திவருகிறார்.

## நிர்வாகம்
#### நிர்வாக ஆசிரியர்
* ஆர். பி. சத்திய நாராயணன்

#### ஆசிரியர்
* பெ. கருணாகரன்

#### துணை ஆசிரியர்
* சுந்தரபுத்தன்

#### தலைமை உதவி ஆசிரியர்
* மோ.கணேசன்

#### முன்னாள் ஆசிரியர்கள்
* மாலன் (நாராயணன்)
* பொன் தனசேகரன்

#### முன்னாள் உதவி ஆசிரியர்
* ஜி. மீனாட்சி

## அலுவலகம்
24, ஜி.என். செட்டி சாலை, த.பெ.இலக்கம். 4990, சென்னை - 600017

## உள்ளடக்கம்
இவ்விதழில் கல்வி முறை, தொழில் வாய்ப்புகள், புலமைப்பரிசில் வழங்கல் போன்ற பலதரப்பட்ட தகவல்கள் உள்ளடக்கப்பட்டுள்ளன.

## மேலும் பார்க்க
* புதிய தலைமுறை (இதழ்)
* புதிய தலைமுறை (தொலைக்காட்சி)
* புதுயுகம் தொலைக்காட்சி

## மேற்கோள்கள்

## வெளி இணைப்புகள்
* புதிய தலைமுறை இணையதளம்

பகுப்பு:இந்தியத் தமிழ் இதழ்கள்
பகுப்பு:வாழ்வியல் தமிழ் இதழ்கள்
கோதெபாய் பல்கலைக்கழகம்

**கோதெபாய் பல்கலைக்கழகம்** (Göteborgs University), சுவீடன் நாட்டின் நான்காவது பழமையான பல்கலைக்கழகமாகும். இப்பல்கலைக்கழகம் கோதெபாய் நகரில் அமைந்துள்ளது. கோதெபாய் பல்கலைக்கழகம் பின்வரும் பல (புலங்கள்) உயர் கல்விப்பிரிவுகளைக்கொண்டுள்ளது.

*சால்கிரேன்ஸ்கா கழகம் - மருத்துவம், பல் ஆய்வியல், உடல்நலம் மற்றும் பராமரிப்பு அறிவியல்
*அறிவியல் 
*கலைகள்
*நுண் செயல்முறை மற்றும் நிகழ் கலைகள்
*சமுதாய அறிவியல் 
*தொழில், பொருளாதாரம் மற்றும் சட்டம்
*கல்வி
*ஆசிரியர் கல்வி
*தகவல் தொழில் நுட்பம்

## இணையதளங்கள்

கோதெபாய் பல்கலைக்கழகம்

## மேற்கோள்கள்

பகுப்பு:சுவீடிய பல்கலைக்கழகங்கள்
திருத்தந்தை யோவான்

கத்தோலிக்க திருச்சபையை இதுவரை 21 திருத்தந்தையர்கள் **யோவான்** என்ற பெயரில் ஆட்சி செய்துள்ளனர். இப்பெயரின் இலத்தீன் மொழி ஒலிப்பு யோனாஸ் (Iohannes) என்பதாகும்.

# முதலாம் யோவான் (523–526)
# இரண்டாம் யோவான் (533–535)
# மூன்றாம் யோவான் (561–574)
# நான்காம் யோவான் (640–642)
# ஐந்தாம் யோவான் (685–686)
# ஆறாம் யோவான் (701–705)
# ஏழாம் யோவான் (705–707)
#* *எட்டாம் யோவான் ([[எதிர்-திருத்தந்தை]])*
# எட்டாம் யோவான் (872–882)
# ஒன்பதாம் யோவான் (898–900)
# பத்தாம் யோவான் (914–928)
# பதினொன்றாம் யோவான் (931–935)
# பன்னிரண்டாம் யோவான் (955–964)
# பதின்மூன்றாம் யோவான் (965–972)
# பதினான்காம் யோவான் (983–984)
# பதினைந்தாம் யோவான் (985–996)
#* *பதினாறாம் யோவான் ([[எதிர்-திருத்தந்தை]])* (997–998)
# பதினேழாம் யோவான் (1003)
# பதினெட்டாம் யோவான் (1003–1009)
# பத்தொன்பதாம் யோவான் (1024–1032)
#* *இருபதாம் யோவான்* என்னும் பெயரை எத்திருத்தந்தையும் ஏற்கவில்லை
# இருபத்தொன்றாம் யோவான் (1276–1277)
# இருபத்திரண்டாம் யோவான் (1316–1334)
#* *[[இருபத்திமூன்றாம் யோவான் (எதிர்-திருத்தந்தை)]]*
# இருபத்திமூன்றாம் யோவான் (1958–1963)
திருத்தந்தை ஸ்தேவான்

**திருத்தந்தை ஸ்தேவான்** என்னும் பெயர் பின்வருபவர்களைக் குறிக்கலாம்:

* முதலாம் ஸ்தேவான் (254–257)
* ஸ்தேவான் (தேர்வான திருத்தந்தை) இவர் திருத்தந்தையாகத் தேர்ந்தெடுக்கப்பட்ட மூன்று நாட்களுக்கு பின், திருத்தந்தை பதவி ஏற்பதற்குமுன் இறந்துவிட்டார்.
* இரண்டாம் ஸ்தேவான் (752–757)
* மூன்றாம் ஸ்தேவான் (768–772)
* நான்காம் ஸ்தேவான் (816–817)
* ஐந்தாம் ஸ்தேவான் (885–891)
* ஆறாம் ஸ்தேவான் (896–897)
* ஏழாம் ஸ்தேவான் (929–931)
* எட்டாம் ஸ்தேவான் (939–942)
* ஒன்பதாம் ஸ்தேவான் (1057–1058)
திருத்தந்தை போனிஃபாஸ்

**திருத்தந்தை போனிஃபாஸ்**  என்னும் பெயர் பின்வருபவர்களைக் குறிக்கலாம்:

*புனித முதலாம் போனிஃபாஸ் (reigned 418–422)
*இரண்டாம் போனிஃபாஸ் (530–532)
*மூன்றாம் போனிஃபாஸ் (607)
*நான்காம் போனிஃபாஸ் (608–615)
*ஐந்தாம் போனிஃபாஸ் (619–625)
*ஆறாம் போனிஃபாஸ் (896)
*எட்டாம் போனிஃபாஸ் (எதிர்-திருத்தந்தை) (984–985)
*எட்டாம் போனிஃபாஸ் (1294–1303)
*ஒன்பதாம் போனிஃபாஸ் (1389–1404)
முதலாம் யோவான் (திருத்தந்தை)

**திருத்தந்தை புனித முதலாம் யோவான்** (சுமார் 470 – மே 18, 526) கத்தோலிக்க திருச்சபையின் திருத்தந்தையாக 523 முதல் 526 வரை இருந்தவர். சியன்னா நகரில் (Siena) பிறந்த இவர், திருத்தந்தையான போது மிகவும் நலிவுற்று இருந்தார்.

இவரின் எதிர்ப்பையும் மீறி, ஓஸ்த்ரோகாதிக் பேரரசன் தியோடோரிக் (Theodoric the Great) இவரை ஆரியனிச கொள்கையை சட்டப்பூர்வமாக ஏற்க, ஏவினான். இவ்வாறு செய்யாவிடில் கிழக்கில் கிறித்தவர்களுக்கு எதிராக கலகம் எழும் என்று இவரை மிரட்டினார். ஆனால் இவர் இரவேனாவுக்கு திரும்பியபோது, இவர் தனக்கெதிராக திட்டம் தீட்டியதாக அஞ்சி, தியோடோரிக் இவரை சிறையில் அடைத்தான். அங்கே கவனிப்பார் யாருமில்லாமல் இவர் இறந்தார்.

இவரது மீபொருட்கள் பின்னர் உரோமையில் உள்ள புனித பேதுரு பேராலயத்தில் அடக்கம் செய்யப்பட்டது.

இவர் கலையில் சிறைபட்டவராய் சித்தரிக்கப்படுகின்றார். இவரின் விழாநாள் மே 18.

பகுப்பு:526 இறப்புகள்
பகுப்பு:இத்தாலிய திருத்தந்தையர்கள்
பகுப்பு:470 பிறப்புகள்
மண்டையோடு

**மண்டையோடு** (Cranium) என்பது மூளையை மூடிக் காணப்படும் தலையோட்டின் ஒரு பகுதியாகும். மண்டையோடானது தாடையெலும்பையும் உள்ளடக்கிய முகவெலும்புகளுடன் சேர்ந்து தலையோட்டை உருவாக்கும். மண்டையோடானது தலையோட்டின் மேற்பக்கத்திலும், பின்பக்கத்திலும் அமைந்திருக்கும்.   
## மனித மண்டையோடு
மனித மண்டையோடானது எட்டு தட்டையான எலும்புகளைக் கொண்டது. இந்த எலும்புகள் அசைவுகள் குறைந்த தையல்மூட்டுக்களால் நெருக்கமாகப் பிணைந்திருக்கும். மண்டையோட்டின் பின்பக்கமானது முன் பக்கத்தைவிட அகலமானதாக இருக்கும்.   

மண்டையோட்டு எலும்புகளாவன:
*நுதலெலும்பு (frontal bone)
*சுவரெலும்பு (parietal bone) (2)
*கடைநுதலெலும்பு (temporal bone) (2)
*பிடர் எலும்பு (occipital bone)
*ஆப்புரு எலும்பு (sphenoid bone)
*நெய்யரியெலும்பு (ethmoid bone)

## குழந்தையின் மண்டையோடு
குழந்தையின் தலையானது, ஒப்பீட்டளவில், உடலைவிடப் பெரிதாக இருப்பதை அவதானிக்க முடியும். அனேகமாக குழந்தை பிறக்கும்போது மண்டையோடானது தனது மொத்த உருவ அளவைப் பெற்றிருக்கும். ஆனாலும் குழந்தையின் மண்டையோட்டுக்கும், வளர்ந்த மனிதனின் மண்டையோட்டுக்கும் வேறுபாடுகள் உண்டு. குழந்தையின் மண்டையோட்டில் பின்பக்கமும், முன்பக்கமுமாக சிறிய துவார வடிவில் எலும்பாக்கம் நிகழாத இரு பகுதிகள் இருக்கும். இவை உச்சிக்குழிகள் (fontenelle) என அழைக்கப்படும். இவற்றில் பின்பக்க குழியானது 6 கிழமிகளில் மூடப்படும். பின்பக்கக் குழியானது கிட்டத்தட்ட 18 மாதங்கள்வரை மூடப்படாத நிலையில் காணப்படும். குழந்தை பிறப்பு இலகுவாக இருப்பதற்காகவும், வளர்ந்து வரும் மூளைக்கு இடமளிப்பதற்காகவும் குழந்தையின் மண்டையோடு இறுக்கமாகப் பிணைக்கப்படாமல், ஓரளவு நெகிழ்வான, அசையும் தன்மையுடன் காணப்படும். மூளை விருத்தி நிறைவு பெற்ற பின்னரே, கிட்டத்தட்ட 24 மாதங்களின் பின்னர், குழந்தையின் மண்டையோடானது முற்றாக இறுக்கமடைந்து, மூட்டுக்கள் அசைவற்ற நிலைக்கு வரும்.

## மேற்கோள்கள்


பகுப்பு:மனிதத்தலையும், கழுத்தும்
பகுப்பு:எலும்புகள்
பகுப்பு:அச்செலும்புக்கூடு
பகுப்பு:மண்டையோடு
திருத்தந்தை லியோ

**திருத்தந்தை லியோ** அல்லது **திருத்தந்தை சிங்கராயர்** (*Pope Leo*) என்னும் பெயர் பின்வருபவர்களைக் குறிக்கலாம்:

*முதலாம் லியோ (பெரிய லியோ) (440–461)
*இரண்டாம் லியோ (682–683)
*மூன்றாம் லியோ (795–816)
*நான்காம் லியோ (847–855)
*ஐந்தாம் லியோ (903)
*ஆறாம் லியோ (928)
*ஏழாம் லியோ (936–939)
*எட்டாம் லியோ (964–965)
*ஒன்பதாம் லியோ (1049–1054)
*பத்தாம் லியோ (1513–1521)
*பதினொன்றாம் லியோ (1605)
*பன்னிரண்டாம் லியோ (1823–1829)
*பதின்மூன்றாம் லியோ (1878–1903)
*பதினான்காம் லியோ (2025 முதல்)

லியோ
முகவெலும்பு

**முகவெலும்புகள்** (Facial bones) எனப்படுபவை மண்டையோட்டுடன் சேர்ந்து  தலையோட்டை உருவாக்கும் எலும்புகள் ஆகும். இவை தலையோட்டின் முன், கீழ்ப் பகுதியில் அமைந்திருக்கும் எலும்புகளாகும். இவற்றுள் வாய்ப்பகுதியில் இருக்கும் முக்கிய எலும்பான தாடையெலும்பும் அடங்கும். முக எலும்புகள் என்பவை முகத்தில் அமைந்ததுள்ள 14 எலும்புகள் ஆகும்.

## மனித முகவெலும்புகள்
மனித மண்டையோட்டிற்கு பெரும் ஆதாரங்களாக கீழ்காணும் 14 முகவெலும்புகளும் விளங்குகின்றன:
* கீழ்மூக்கு சங்கெலும்பு (Inferior nasal concha) - 2

* கண்ணீர்க் குழாய் எலும்பு (Lacrimal bones) - 2

* கீழ்த்தாடை எலும்பு (Mandible) - 1

* மேல்தாடை எலும்பு (Maxilla) - 2

* மூக்கெலும்பு (Nasal bones) - 2

* அண்ணவெலும்பு (Palatine bones) - 2

* மூக்குச்சுவர் எலும்பு (Vomer) - 1

* கன்ன எலும்பு (Zygomatic bones) - 2

## மேற்கோள்கள்

பகுப்பு:முகவெலும்புகள்
மல்லிகை மகள் (சிற்றிதழ்)

**மல்லிகை மகள்** தமிழ்நாடு,  சென்னையிலிருந்து வெளிவரும் ஒரு மகளிர் மாத இதழாகும்.உணவு, ஆரோக்கியம் சார்ந்த சிறு புத்தகங்களை வெளியிடும் மல்லிகை பிரசுரம் இதன் கிளை நிறுவனம் ஆகும்.

## பணிக்கூற்று
மகளிர் விரும்பும் குடும்ப மாத இதழ்.

## நிர்வாகம்
#### ஆசிரியர்
* ம.கா.சிவஞானம்

#### துணையாசிரியர்
* பிரேமா நாராயணன்

#### பொறுப்பாசிரியர்
* எம்.கவிதா

## அலுவலக முகவரி
மல்லிகை மகள் மாத இதழ், புதிய எண்.4, டெய்லர்ஸ் எஸ்டேட் 2வது தெரு,கோடம்பாக்கம், சென்னை 24

## உள்ளடக்கம்
2007 ஜூலை முதல் வெளியாகும் இவ்விதழ் மகளிருக்குத் தேவையான பல்வேறு ஆக்கங்களை உள்ளடக்கியது.
பகுப்பு:இந்தியத்  தமிழ் இதழ்கள்
பகுப்பு:பெண்ணிய தமிழ் இதழ்கள்
பகுப்பு:வாழ்வியல் தமிழ் இதழ்கள்
பில்லி முர்டாக்

**பில்லி முர்டாக்** (*Billy Murdoch*, பிறப்பு: அக்டோபர் 18 1854, இறப்பு: பெப்ரவரி 18 1911), இங்கிலாந்து அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டியிலும் 391 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887- 1892 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1854 பிறப்புகள்
பகுப்பு:1911 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஜோன் முரே

**ஜோன் முரே** (*John Murray *, பிறப்பு: ஏப்ரல் 1 1935), இங்கிலாந்து அணியின் துடுப்பாட்டக்காரர். இவர் 21 தேர்வுத் துடுப்பாட்டப் போட்டியிலும் 635 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961- 1967 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1935 பிறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:2018 இறப்புகள்
தாய் (சிற்றிதழ்)

**தாய்** இலங்கை கொழும்பிலிருந்து வெளிவரும் கிறிஸ்தவ சமய மாதாந்த இதழாகும். இதன் பிரதான ஆசிரியர் அருட்பணி ஆனந்தன் பெர்னாந்தோ. ஆசிரியர் அருட்பணி அருளானந்தம் உதயதாஸ். கிறிஸ்தவ சமய கோட்பாடுகள் பற்றியும், கிறிஸ்தவ சமயம் பற்றியும் இவ்விதழ் தெளிவாக எடுத்துக் காட்டிவருகின்றது.
பகுப்பு:ஈழத்து சஞ்சிகைகள்
பகுப்பு:கிறித்தவத் தமிழ் இதழ்கள்
இவள் புதியவள் (சிற்றிதழ்)

**இவள் புதியவள்** தமிழ்நாடு,  சென்னையிலிருந்து வெளிவரும் ஒரு மகளிர் மாத இதழாகும்.

## வெளியீடு
* மருதகாளியம்மன் பப்ளிகேசன்ஸ்

## ஆசிரியர்
* டாக்டர் கை. கதிர்வேள்

மை. பாரதிராஜா
இணை ஆசிரியர்

## அலுவலகம்
சூரியகதிர்
ஜி7 சர் உஸ்மான் கோர்ட்,
எண் 63 எல்டாம்ஸ் சாலை
தேனாம்பேட்டை
சென்னை-18

## உள்ளடக்கம்
இவ்விதழில் மகளிர் சம்பந்தப்பட்ட பல்வேறு ஆக்கங்கள் மகளிருக்குத் தேவையான ஆக்கங்களையும் உள்ளடக்கியிருந்தது.

பகுப்பு:தமிழ்நாட்டுச் சிற்றிதழ்கள்
ஸ்விஸ் ரீ

**ஸ்விஸ் ரீஇன்சுரன்ஸ் கம்பெனி லிமிடெட்** (ஆங்கிலம்: *Swiss Reinsurance Company Ltd*, ஜெர்மன்: *Schweizerische Rückversicherungs-Gesellschaft AG*) பொதுவாக **ஸ்விஸ் ரீ** (Swiss Re) என்று அழைக்கபடுகிறது. இது சுவிட்சர்லாந்து நாட்டில் அமைக்கபெற்ற மறுகாப்பீட்டு நிறுவனம். இது உலகின் இரண்டாவது பெரிய மறுகாப்பீட்டு நிறுவனம். இதன் தலைமையகம் சூரிக் நகரத்தில் உள்ளது. 1863ல் ஆரம்பிக்கபட்ட ஸ்விஸ் ரீ தற்பொது இருபதிற்கும் மேற்பட்ட நாடுகளில் செயல்படுகிறது.

## வரலாறு
1861ம் ஆண்டு க்லாரஸ் நகரில் எற்பட்ட பெறும் தீ சுவிட்சர்லாந்தில் பேரழிவுகளுக்கான காப்பீடு பற்றாக்குறை இருப்பதை காட்டியது. இதனால் 1863ல் ஹெல்வெஷியா ஜெனரல் இன்சுரன்ஸ் நிறுவனம், கிரெடிட் சுவிஸ் மற்றும் பாஸ்லர் ஹான்டல்ஸ்பெஙக் ஆகிய நிறுவனங்கள் ஸ்விஸ் ரீஇன்சுரன்ஸ் நிறுவனத்தைத் தொடங்கின். அடிப்படை முதல் 6 மில்லியன் சுவிசு பிராங்க் ஆகும்.

1956க்குள் ஸ்விஸ் ரீ அனைத்து கண்டங்களிலும் தனது கிளைகளை தொடங்கியிருந்தது. அதன் 100வது ஆண்டான 1963ல் மொத்தம் 75 நாடுகளில் உள்ள 1000 நிறுவனங்களுடன் மறுகாப்பீடு ஒப்பந்த்ம் செய்துகொண்டிருந்தது.

செப்டம்பர் 11, 2001 தாக்குதல்கள்களின் போது உலக வர்த்தக மையக் கட்டடத்தின் (அதன் ஒப்பந்ததாரர் சில்வர்ஸ்டெயின் பிராபர்டீஸ்) முன்னனி காப்பீடாளராக ஸ்விஸ் ரீ இருந்தது. அத்தாக்குதலுக்கு பின் காப்பீட்டுத்தொகை தொடர்பாக, சில்வர்ஸ்டெயின் பிராபர்டீசுக்கும் மற்ற காப்பீட்டாளர்களுக்கும் உடன்பாடு ஏற்படவில்லை. 2004ல் இவ்வழக்கிற்கு இரு நடுவர் குழுக்கள் சில்வர்ஸ்டெயின் பிராபர்டீசிற்கு US $4.6 பில்லியன் காப்பீட்டுத்தொகையாக வழங்க உத்தரவிட்டனர்..

## மேற்குறிப்புகள்

பகுப்பு:வணிக நிறுவனங்கள்
திருத்தந்தை கிரகோரி

கத்தோலிக்க திருச்சபையை இதுவரை 16 திருத்தந்தையர்கள் **கிரகோரி** என்ற பெயரில் ஆட்சி செய்துள்ளனர்.

**திருத்தந்தை கிரகோரி** என்னும் பெயர் பின்வருபவர்களைக் குறிக்கலாம்:

#முதலாம் கிரகோரி (பெரிய கிரகோரி)
#இரண்டாம் கிரகோரி
#மூன்றாம் கிரகோரி
#நான்காம் கிரகோரி
#ஐந்தாம் கிரகோரி
#ஆறாம் கிரகோரி
#*ஐந்தாம் கிரகோரி (எதிர்-திருத்தந்தை)
#ஏழாம் கிரகோரி, ஹில்டர்பிறான்ட்
#எட்டாம் கிரகோரி
#*எட்டாம் கிரகோரி (எதிர்-திருத்தந்தை)
#ஒன்பதாம் கிரகோரி
#பத்தாம் கிரகோரி
#பதினொன்றாம் கிரகோரி
#பன்னிரண்டாம் கிரகோரி
#பதின்மூன்றாம் கிரகோரி, கிரெகொரியின் நாட்காட்டியை அறிமுகம் செய்தவர் இவரே.
#பதினான்காம் கிரகோரி
#பதினைந்தாம் கிரகோரி
#பதினாறாம் கிரகோரி
முருகு ஜோதிடக் கலை (சிற்றிதழ்)

**முருகு ஜோதிடக் கலை** இந்தியா,  தமிழ்நாடு,  சென்னையிலிருந்து மாதந்தோறும் வெளிவரும் ஒரு சோதிட இதழாகும்.

## பணிக்கூற்று
"சோதிட, ஆன்மீக வாஸ்த்து சாஸ்த்திர மாத இதழ்" 

## ஆசிரியர்
* சோதிடர் சக்கரவர்த்தி முருகு ராஜேந்திரன்

## வெளியீடு
சிவமணி முருகு, சோதிடக் கலை, சிவகாமி பப்ளிகேசன்ஸ், 126/108, உஸ்மான் சாலை, தி. நகர், சென்னை 17

## ஆண்டுச் சந்தா
1 வருட சந்தா 105 ரூபாய்

## உள்ளடக்கம்
சோதிடக் கலை குறித்து பல்வேறுபட்ட தகவல்களை இது கொண்டுள்ளது.

பகுப்பு:இந்தியத் தமிழ் இதழ்கள்
விஜய் (சிற்றிதழ்)

**விஜய்** இந்தியா,  தமிழ்நாடு,  சென்னையிலிருந்து மாதந்தோறும் வெளிவரும் ஒரு சினிமா இதழாகும்.

## ஆசிரியர்
* முரளி

## பொறுப்பாசிரியர்
* நெல்லை அழகேஸ்

## அலுவலகம்
ஆனந்த சினிமா இன் விஜய் 13, சீதாரப்பன் தெரு, திருவள்ளிச்சேனை, சென்னை 05.

## உள்ளடக்கம்
தென்னிந்திய திரையுலகு குறித்து பல்வேறு சுவையான தகவல்களை இது வழங்கி வருகின்றது. 
பகுப்பு:இந்தியத்  தமிழ் இதழ்கள்
பில்லி நியூஹம்

**பில்லி நியூஹம்** (*Billy Newham*, பிறப்பு: டிசம்பர் 12 1860, இறப்பு: சூன் 26 1944), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் 368 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

## வெளியிணைப்புகள்
*Brief profile of William Newham by Don Ambrose
*Wisden obituary of Billy Newham

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1860 பிறப்புகள்
பகுப்பு:1944 இறப்புகள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஆலன் ஓக்மன்

**ஆலன் ஓக்மன்** (*Alan Oakman*, பிறப்பு: ஏப்ரல் 20 1930 என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டியிலும், 538 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1956 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1930 பிறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:2018 இறப்புகள்
டிம் ஓ'பிறையன்

**டிம் ஓ'பிறையன்** (*Sir Tim O'Brien, 3rd Baronet*, நவம்பர் 5, 1861 - திசம்பர் 9, 1948), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டியிலும், 266 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1886 -1896 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1861 பிறப்புகள்
பகுப்பு:1948 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஜாக் ஓ கானர்

**ஜெக் ஓ கோனர்** (*Jack O'Connor)*, நவம்பர் 6 1897, இறப்பு: பிப்ரவரி 22 1977), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 540 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 -1930 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1897 பிறப்புகள்
பகுப்பு:1977 இறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:பகிங்ஹாம்சையர் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
நீரடிக் காளான்

**நீரடிக் காளான்** அல்லது **ரோக் காளான்** (ஆங்கிலம்: Rogue mushroom, Underwater Mushroom ; இலத்தின்: *Psathyrella aquatica* ) ஒரு பூஞ்சைக் காளான் வகையாகும், இதுவரை அறியப்பட்ட காளான் இனங்களில் நீருக்குள் வசிக்கும் ஒரே ஒரு இனம் இதுவேயாகும். பூஞ்சைகளைப் பற்றிய நூலிதழான மைக்கொலோஜியாவில் 2010இல் இது விபரிக்கப்பட்டது.  

இந்தக் காளான் தென் ஒரேகான் பல்கலைக்கழகத்தைச் சார்ந்த பேராசிரியர் ரொபர்ட் கொஃபானால் ஐக்கிய அமெரிக்காவின் ஒரேகான் மாநிலத்தில் அமைந்துள்ள ரோக் ஆற்றில் 2005 ஆம் ஆண்டு கண்டுபிடிக்கப்பட்டது.   நீரடிக்காளான் ஆற்றின் நீரோட்டத்தை எதிர்த்து நிமிர்ந்து நிற்குமளவுக்கு வலிமை கொண்டதாக உள்ளது. நீருக்குள் வசிக்கும் முதன்முதல் அறியப்பட்ட காளான் எனும் காரணத்தால் 2011 ஆம் ஆண்டுக்குரிய பத்து சிறப்பு உயிரினங்களின் பட்டியலில் உள்ளடக்கப்பட்டுள்ளது.
## வெளி இணைப்பு
# http://species.asu.edu/2011_species08 
# நீரடிக்காளான் காணொளி 
## மேற்கோள்கள்


பகுப்பு:காளான்கள்
பகுப்பு:2010 இல் விவரிக்கப்பட்ட விலங்குகள்
கல்முனை இராமகிருஷ்ண மகாவித்தியாலயம்

**கல்முனை இராமகிருஷ்ண மிஷன் மகா வித்தியாலயம்** இலங்கையின் கிழக்கு மாகாணத்தில் கல்முனைப் பகுதியிலுள்ள முன்னணிப் பாடசாலைகளில் ஒன்றாகும்.

## வரலாறு
கல்முனையில் இந்து சமயச் சூழலில் கற்பதற்கான படசலை இல்லை என்ற குறையைப் போக்க இந்து வாலிபர் சங்கத்தின் முயற்சியுடனும் சுவாமி விபுலானந்தரின் வழிகாட்டலுடனும் 1936.01.31ந் திகதி ஐம்பதுக்கும் குறைவான பிள்ளைகளுடனும் ஒரு ஆசிரியருடனும் கல்விச்சாலை ஒன்று ஆரம்பிகப்பட்டு நடாத்தப்பட்டது. இப்பாடசாலை அதே ஆண்டு ஒக்டோபர் மாதத்தில் 98 மாணவர்களுடனும் மூன்று ஆசிரியர்களுடனும் இராமகிருஷ்ண வித்தியாலயம் என்ற பெயருடன் அரச  அங்கீகாரம் பெற்றது. பாடசாலையின் நிருவாகத்தை இராமகிருஷ்ண மிஷன் பொறுப்பேற்று நடாத்தியது.

1941 இல் ஆரம்பப் பாடசாலையாகத் தரமுயர்த்தப்பட்டது. 1945இல் முதுநிலை விடுகை வகுப்பு வரை உயர்ந்துபன்னிரண்டு ஆசிரியர்களுடனும் 375 மாணவர்களுடனும் காணப்பட்டது. 1991இல் க.பொ.த உயர்தர வகுப்புகள் ஆரம்பிக்கப்பட்டன.

## பாடசாலைப் பண்
::வாழ்க எமது பாடசாலை வாழ்கவே-கல்முனை
::இராமகிருஷ்ண மகாவித்தியாலயம் வளர்கவே

::வளமும் பெருக நெறிகள் உயர - வாழ்க
::எமது பாடசாலை வளர்கவே.

::ஆற்றல் அன்பு அறிவு பெருக
::ஆத்ம சக்தி எங்கும் நிறைய
::எமது பணிகள் இனிது தொடர
::எங்கும் கல்வி இலங்கி வளர 
::வாழ்க எமது பாடசாலை வளர்கவே.

::சிறக்க அறமும் அடிகள் வழியும்
::சீராய்க் கலைகள் பல்க எங்கும்
::களனி நிறையக் கல்முனை ஊரில்
::கல்வி வழங்கும் கற்பக தருவாய் 
::வாழ்க எமது பாடசாலை வளர்கவே.

::வித்தைகள் பல பொலிந்து விளங்க
::வீரம், வெற்றி, ஒழுக்கம் ஓங்க
::முத்தமிழ் ஆற்றல் மிகுந்து சிறக்க
::நித்திலமெங்கும் நிலைத்து ஒளிர
::வாழ்க எமது பாடசாலை வளர்கவே.

::வாழ்க! வாழ்க!! வாழ்கவே!!!

## பாடசாலையில் பணியாற்றிய அதிபர்களும் சேவைக்காலமும்

## ஆதாரம்
கமு/கல்முனை இராமகிருஷ்ண மகாவித்தியாலயம் பவளவிழா சிறப்பிதழ்-2011

## மேற்கோள்கள்

பகுப்பு:அம்பாறை மாவட்டப் பாடசாலைகள்
பகுப்பு:அம்பாறை மாவட்டத் தமிழ்ப் பாடசாலைகள்
பகுப்பு:கல்முனை
ஸடான் நிக்கொலஸ்

thumb|வலது
**ஸடான் நிக்கொலஸ்** (*Stan Nichols*, பிறப்பு: அக்டோபர் 6 1900, இறப்பு: சனவரி 26 1961), இங்கிலாந்து அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டியிலும், 483 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1939 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1900 பிறப்புகள்
பகுப்பு:1961 இறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
தமிழ்நாடு அரசு இசைக் கல்லூரி, திருவையாறு

**தமிழ்நாடு அரசு இசைக் கல்லூரி, திருவையாறு** (*Tamil Nadu Government Music College, Thiruvaiyaru*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாடு தஞ்சாவூர் மாவட்டம் திருவையாற்றில் இயங்கிவருகின்ற கல்லூரியாகும்.  

## பிற கல்லூரிகள்
தமிழ்நாட்டில் இசைக் கல்லூரிகள் சென்னை, மதுரை, கோயம்புத்தூர் ஆகிய இடங்களில் உள்ளன. 

## துவக்கம்
இக்கல்லூரி 1965-ல் அரசர் கல்லூரியில் ஒரு துறையாகத் துவங்கப்பட்டு. சென்னை பல்கலைக்கழக இணைவோடும், 1983 முதல் பாரதிதாசன் பல்கலைக்கழக இணைவு பெற்றும் நடைபெற்று வந்தது. 1997ல் அரசர் கல்லூரியின் ஒரு துறையாக செயல்பட்டு வந்த இசைத்துறை தமிழ்நாடு அரசு இசைக் கல்லூரியாக செயல்பட்டு வருகிறது. 2014ஆம் ஆண்டு முதல் தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக இணைவு பெற்று செயல்பட்டு வருகிறது.

## பட்டப்படிப்புகள்
தமிழ்நாட்டில் அரசு இசைக்கல்லூரிகளில் மூன்று ஆண்டு பட்டயம், ஒரு வருட இசை ஆசிரியர் பயிற்சி, இரண்டு ஆண்டு முதுநிலை பட்டயம், மூன்று ஆண்டு இளங்கலை இசை, இரண்டு ஆண்டு முதுகலை இசை, இசையில் முனைவர் பட்டம் அனைத்தும் ஒருங்கே அமையப் பெற்ற கல்லூரி என்ற சிறப்பினை இக்கல்லூரி பெற்றுள்ளது. வீணை, வயலின், மிருதங்கம், பரதநாட்டியம், தவில், நாதசுரம், நாட்டுப்புறக் கலை, குரலிசை, நட்டுவாங்கம் போன்ற பாடங்கள் முதன்மை மற்றும் துணைப்பாடங்களாக அமைந்துள்ளன.

## மேற்கோள்கள்

## வெளியிணைப்புகள்
* The Tamil Nadu Dr.J.Jayalalithaa Music and Fine Arts University, University Affiliated Colleges
* டாக்டர் ராம.கௌசல்யா, திருவையாறு-காவிரிக்கரையிலிருந்து சில நினைவுகள், சொல் வனம், 24 டிசம்பர் 2009
* பிரமிளா கிருஷ்ணன், நாதஸ்வரம் கற்கும் முதல் தலைமுறைப்பெண்கள், பிபிசி தமிழ், 16 சனவரி 2018
* இசைப் பிரியர்களுக்கு மியூசிக் தெரபி படிப்பு, பசுமை இந்தியா, 15 டிசம்பர் 2020

பகுப்பு:தமிழ்நாடு அரசு இசைக் கல்லூரிகள்
பகுப்பு:தஞ்சாவூர் மாவட்ட பல்கலைக்கழகங்களும் கல்லூரிகளும்
கிறிஸ் ஓல்ட்

**கிறிஸ் ஓல்ட்** (*Chris Old*, திசம்பர் 22 1948), இங்கிலாந்து அணியின் துடுப்பாட்டக்காரர் ஆவார். இவர் 46 தேர்வுத் துடுப்பாட்டப் போட்டிகளிலும், 32 ஒருநாள் பன்னாட்டுத் துடுப்பாட்டப் போட்டிகளிலும், 379 முதல்தர துடுப்பாட்டப் போட்டிகளிலும், 314 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1972 - 1981 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1948 பிறப்புகள்
பகுப்பு:யார்க்சையர் துடுப்பாட்ட அணித் தலைவர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்